Nipsey Hussle

Nipsey Hussle, ki gen pou vrè non Ermias Joseph Asghedon, fèt 15 dawout 1985 nan Los Angeles, nan Kalifòni, epi mouri asasinen 31 mas 2019 nan menm vil la, li se te yon  rapè, otè-konpozitè-entèprèt, antreprenè epi aktè ameriken.

 Biyografi 

 Karyè mizikal 

 kote non atis la soti 
Mo "nipsey" la soti nan "nebsi" nan tigrinya__ Nipsey Hussle soti nan eritreyen ak afwo-ameriken__ ki vle di "ou menm menm" epi yo itilize nan kèk katye ameriken tankou yon kòd langaj pou w di "nèg lakay". Mo "hussle" la soti nan "hustle" nan anglè qui vle di tou "brasè"; souvan yo rele "hustler" yo jèn nan yon katye k ap eseye soti tèt li, k ap chèche reyisi oubyen chèche fè lajan nenpòt fason. Non li an fè referans tou ak komedyen Nipsey Russell.

 Lanmò 

 Enfòmasyon yo 
31 mas 2019 vè 3 zè 15 nan aprèmidi, yon fiziyad deklannche devan magazen rad li a The Marathon Clothing, nan 3420 West Slauson Avenue nan sid Los Angeles. Fiziyad la fè 2 blese epi, ak 3 zè 55, yo deklare Nipsey Hussle mouri lopital. Tiyè a, ki idantifye pa lapolis sou non Eric Holder ki gen 29 lane, kouri sove nan machin ki te gen yon enkoni sou volan an. Kèk èd tan avan, rapè a te twite:" Gen kèk ènmi pwisan se yon benediksyon". Aprè anons lanmò li, fanatik li yo ak kèk lòt pèsonalite piblik eksprime kòdoleyans yo sou rezo sosyal yo. Plizyè santèn fanatik te reyini kote yo te touye li a pou rann li omaj pandan yon bouskilad san rezon ta pral lakoz plizyè blese. Prefè LAPD a, Steve Soboroff, deklare li menm ak Husslle te gen pou rankontre jou li mouri pou pale sou fason yo ka frennen vyolans gang yo.Kamera siveyans yo te filme asasinay la.

 Envestigasyon an 
4 avril 2019, sispèk prensipal la, Eric Holder, te jwenn arestasyon l nan mitan jounen nan katye sidès Los Angeles, nan Bellflower, gras ak èd yon enfòmatè pandan moun fi ki t ap kondi a li menm te rann tèt li kote yo ta pral finalman lage l. Avan sa, anketè yo te panse se te yon règleman kont ant gang paske Nipsey te nan Rollin' 60s menm jan ak Holder, men sanble se yon dikisyon ki koz lanmò a. Daprè sa asosye Hussle la,Herman Douglas, Eric Holder, ki gen pou non atis Fly Mac, te prezante tèt li kòm yon rapè men sanble diskisyon an te mal pase. Ebyen li te ale aprè l tounen pou vin tire sou Hussle ak zanmi l yo. Eric Holder, ki te plede li pa t koupab epi ki te gen selèb Christopher Darden kòm avoka l, kondane pou asasinay, tantativ asasinay ak posesyon zam ilegal. Li riske pa janm lage. Nan prizon nan Los Angeles, kosyon li an fikse ak 7 milyon dola. yo te kondane l deja nan lane 2012 ak 180 jou prizon paske l te gen zam.
Kategori:Atik Wikipedya avèk dosye otorite